Defensivt spillede Olaf Henriksen udelukkende i [[Baseballpositioner#Outfielder|outfielden]]. Hans primære offensive evne var at komme sikkert på base, og blandt [[rookie]]s med mere end 100 plate appearances i deres første sæson har Olaf Henriksen den næsthøjeste [[Baseballstatistikker#Batting|on base percentage]] i den moderne [[baseballs historie|baseballhistorie]]. Imidlertid udviste han aldrig særlig stor slagstyrke, og han er kun noteret for én [[home run]] i karrieren. Henriksen sad hovedsageligt på bænken for Red Sox, da Tris Speaker, Harry Hooper og Duffy Lewis sad tungt på spilletiden i outfielden. Men Henriksen leverede et afgørende ''hit'' mod den berømte Hall of Fame pitcher [[Christy Mathewson]] i Boston Red Sox' World Series-sejr i 1912.
Sport Organisationer